Hernanes

**Anderson Hernandes de Carvalho Viana Lima**, poznatiji kao **Hernanes** (čit. *Ernaneš*), jest brazilski nogometaš koji nastupa za klub iz italijanske Serie A, Juventus. Hernanes je igrač sredine terena, a može igrati i bliže protivničkom golu na poziciji ofanzivnog veznog.

Poznat je po veoma dobrom driblingu i odličnim pasovima, kojima mijenja tok igre. Također je veoma dobar izvođač slobodnih udaraca.

## Karijera 
### São Paulo
Hernanes je rođen u Recifeu i proizvod je omladinske nogometne akademije São Paula, gdje je proveo punih 9 godina (2001-2010). Godine 2006. igrao je na pozajmici u Santo Andréu. Dvije godine kasnije osvojio je nagradu za najboljeg igrača brazilskog prvenstva, a u januaru 2009. britanski magazin *Times* stavio ga je na listu najperspektivnijih nogometaša na svijetu.

### Lazio 
6. augusta 2010. matični klub prodao ga je u italijanski Lazio, s kojim je potpisao petogodišnji ugovor. Također, Lazio je platio 11,1 milion eura São Paulu i ostalima koji su polagali prava na njega. Već u prvoj utakmici postigao je gol, u prijateljskom susretu protiv Deportivo La Coruñe, iz penala koji je sam izborio.

327x327px|mini|lijevo|Hernanes na treningu São Paula
Također je upisao i asistenciju Sergiju Floccariju za Lazijev treći gol. Prvi gol u Serie A je također bio iz penala, protiv Bologne u još jednoj pobjedi.

3. decembra 2010. postigao je sjajan gol iz slobodnog udarca u pobjedi od 3-1 protiv Intera. Sezonu je završio s 11 golova i izjednačio rekord Pavela Nedvěda kao najefikasniji igrač sredine terena.

### Inter 
31. januara 2014. potpisao je novi četverogodišnji ugovor s Interom iz Milana, a Lazio je zauzvrat dobio 15 miliona eura. Debitirao je 9. februara u pobjedi nad Sassuolom od 1-0 i upisao asistenciju za gol koji je postigao Walter Samuel.

### Juventus 
31. augusta 2015. prešao je u Juventus za 11 miliona eura (procjena). Za novi klub debitirao je 12. septembra u domaćem remiju 1–1 protiv Chieva.

## Reprezentacija 
Hernanes je za reprezentaciju debitirao na prijateljskoj utakmici protiv Švedske u Londonu u martu 2008. Igrao je i na Olimpijskim igrama 2008. u Pekingu kao dio U-23 reprezentacije koja je osvojila bronzanu medalju.

Prvi reprezentativni crveni karton dobio je u utakmici protiv Francuske (2-2) nakon što je u zračnom duelu nehotice udario Karima Benzemu u prsa.

## Uspjesi 
;São Paulo
*Brazilska Serie A: 2007, 2008.

;Lazio
*Italijanski kup: 2012/13.

;Brazil
* Kup konfederacija: 2013.
* Olimpijske igre 2008: Bronza

;Pojedinačno
* Srebrna lopta: 2
:: 2007, 2008.
* Brazilski nogometaš godine: 1
:: 2008.

## Reference 
## Vanjski linkovi 
* 
* 
* 
* Hernanes na transfermarkt.de
* Hernanes  na goal.com
* Hernanes na whoscored.com

Kategorija:Rođeni 1985.
Kategorija:Brazilski nogometaši
Kategorija:Biografije, Recife
Kategorija:Nogometaši São Paula
Kategorija:Nogometaši EC Santo Andréa
Kategorija:Nogometaši Lazija
Kategorija:Nogometaši Inter Milana
Kategorija:Nogometaši Juventusa
Kategorija:Igrači na FIFA Kupu konfederacija 2013.
Kategorija:Igrači na Svjetskom prvenstvu u nogometu 2014.
Kategorija:Živi ljudi
Kategorija:Nogometaši na Olimpijskim igrama 2008.
Kategorija:Osvajači bronzane medalje na Olimpijskim igrama (Brazil)